CELEX: 62010CN0386
Language: et
Date: 2010-07-30 00:00:00
Title: Kohtuasi C-386/10 P: Chalkor AE Epexergasias Metalloni 30. juulil 2010 esitatud apellatsioonkaebus Üldkohtu (kaheksas koda) 19. mai 2010 . aasta otsuse peale kohtuasjas T-21/05: Chalkor AE Epexergasias Metallon versus Euroopa Komisjon

23.10.2010   
            
            
               ET
            
            
               Euroopa Liidu Teataja
            
            
               C 288/21
            
         
      Chalkor AE Epexergasias Metalloni 30. juulil 2010 esitatud apellatsioonkaebus Üldkohtu (kaheksas koda) 19. mai 2010. aasta otsuse peale kohtuasjas T-21/05: Chalkor AE Epexergasias Metallon versus Euroopa Komisjon
      (Kohtuasi C-386/10 P)
      ()
      (2010/C 288/35)
      Kohtumenetluse keel: inglise
      
         Pooled
      
      
         Apellant: Chalkor AE Epexergasias Metallon (esindaja: QC I. Forrester)
      
         Teine menetlusosaline: Euroopa Komisjon
      
         Apellandi nõuded
      
      
                  —
               
               
                  Täielikult või osaliselt tühistada Üldkohtu otsus osas, millega jäeti rahuldamata Halcori nõue tühistada komisjoni otsuse artikkel 1;
               
            
                  —
               
               
                  tühistada Halcorile määratud trahv või vähendada seda oluliselt või võtta mõni muu õiguslikult kohane meede;
               
            
                  —
               
               
                  mõista kohtukulud, sealhulgas Üldkohtu menetlusega seotud kohtukulud välja komisjonilt.
               
            
         Väited ja peamised argumendid
      
      Apellant leiab, et vaidlustatud kohtuotsus tuleb tühistada järgmistel põhjustel:
      
                  a)
               
               
                  Üldkohus rikkus õigusnormi, kontrollides vaidlustatud otsust vaid piiratult. Üldkohus ei uurinud põhiküsimust, kas Halcorile määratud trahv oli kohane, õiglane ja proportsionaalne etteheidetava õigusvastase käitumise raskuse ning kestusega;
               
            
                  b)
               
               
                  Üldkohus rikkus võrdse kohtlemise põhimõtet. Kuigi Üldkohus leidis õigesti, et komisjon rikkus võrdse kohtlemise põhimõtet, koheldes Halcori ja teisi ettevõtjaid samamoodi, ilma et selline kohtlemine oleks objektiivselt põhjendatud, ei järginud ta siiski seda põhimõtet;
               
            
                  c)
               
               
                  Halcorile määratud trahvi kohandamine Üldkohtu poolt on ebamõistlik ja suvaline, ning
               
            
                  d)
               
               
                  vaidlustatud kohtuotsuses puuduvad piisavad põhjendused, mis selgitaksid Halcorile määratud trahvi.